2. 7. 94 De Europæiske Fællesskabers Tidende Nr. L 168/29 (Retsakter hvis offentliggørelse ikke er obligatorisk) RÅDET RÅDETS AFGØRELSE af 20. juni 1994 om yderligere makrofinansiel bistand til Rumænien (94/369/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 235, under henvisning til forslag fra Kommissionen ()), forelagt efter høring af Det Monetære Udvalg, under henvisning til udtalelse fra Europa-Parlamentet (?), og ud fra følgende betragtninger : Rumænien er ved at gennemføre fundamentale politiske og økonomiske reformer og. har besluttet at indføre markedsøkonomi ; Rumænien og Fællesskabet har indgået en Europa-aftale om associering ; - ved afgørelse 91/384/EØF (?) besluttede Rådet at yde Rumænien en mellemfristet finansiel bistand på 375 mio. ECU med henblik på at sikre en holdbar betalingsbalan- cesituation ; ved afgørelse 92/551/EØF (') besluttede Rådet at yde Rumænien en yderligere bistand på 80 mio. ECU; det er imidlertid nødvendigt at træffe supplerende tilpas- nings- og reformforanstaltninger i Rumænien for at redu- cere inflationen, liberalisere valutakursordningen, styrke den finansielle disciplin i virksomhederne og fremskynde privatiseringen ; () EFT nr. C 134 af 17. 5. 1994, s. 27. () Udtalelse afgivet den 6. maj 1994 (endnu ikke offentliggjort i Tidende). (?) EFT nr. L 208 af 30. 7. 1991, s. 64. () EFT nr. L 353 af 3. 12. 1992, s. 30. Rumænien indgik i december 1993 en principiel aftale med Den Internationale Valutafond (IMF) om et nyt økonomisk program, som vil blive støttet af et standby- arrangement under IMF; Rumæniens myndigheder har anmodet om finansiel bistand fra de internationale finansielle institutioner, Fællesskabet og andre bilaterale donorer, og ud over det beløb, der skønnes at kunne tilvejebringes via IMF og Verdensbanken, vil der fortsat være et finansieringsbehov på omkring 275 mio. US $, der skal dækkes i programpe- rioden for at styrke Rumæniens reservestilling og for at undgå valutakursustabilitet og en yderligere nedpresning af importen, som kunne true gennemførelsen af de mål, der er opstillet i regeringens nye økonomiske program ; Fællesskabets ydelse af et mellemfristet lån til Rumænien er en passende foranstaltning til at støtte landets beta- lingsbalance og til at styrke dets reservestilling ; Fællesskabets lån bør forvaltes af Kommissionen ; traktaten indeholder ikke anden hjemmel til vedtagelse af denne afgørelse end artikel 235 — TRUFFET FØLGENDE AFGØRELSE : Artikel 1 1. Fællesskabet yder Rumænien en mellemfristet låne- facilitet på højst 125 mio. ECU i hovedstol og med en maksimal løbetid på syv år med henblik på at sikre en holdbar betalingsbalancesituation og styrke reservestillin- gen.